Συντεταγμένες: 43°25′N 1°30′E﻿ / ﻿43.417°N 1.500°E﻿ / 43.417; 1.500

Η **Ωτ-Γκαρόν** (γαλλικά: *Haute-Garonne*, οξιτανικά: *Nauta Garona*) είναι γαλλικός νομός στη διοικητική περιοχή Οξιτανία. Βρίσκεται στη νοτιοδυτική Γαλλία και το όνομά του προέρχεται από τον ποταμό Γαρούνα που τον διασχίζει. Πρωτεύουσα είναι η Τουλούζη. Έχει δύο υπο-νομαρχίες, τις κοινότητες Μυρέ και Σαιν-Γκωντένς.

Ο πληθυσμός του ανέρχεται σε 1.348.183 κατοίκους, σύμφωνα με την απογραφή του 2016. Έχει έκταση 6.309 τετραγωνικά χιλιόμετρα και διοικητικά αποτελείται από 3 διαμερίσματα. Η INSEE και το ταχυδρομείο του αποδίδουν τον κωδικό 31.

Οι κάτοικοι του νομού ονομάζονται *Ω-Γκαροναί.*

Γεωγραφία
---------

Η λίμνη ντ'Ο
Χάρτης του νομού Ωτ-Γκαρόν
Ο νομός Ωτ-Γκαρόν αποτελεί τμήμα της διοικητικής περιοχής Οξιτανία. Είναι ιδιαίτερα επιμήκης και συνορεύει με τους νομούς: Αριέζ στα νοτιοανατολικά, Ωντ στα ανατολικά, Ταρν στα βορειοανατολικά, Ταρν-ε-Γκαρόν στα βόρεια, Ζερς στα δυτικά, Άνω Πυρηναία στα νοτιοδυτικά και τέλος με την Ισπανία στα νότια, στα σύνορα της Καταλονίας και της Αραγωνίας.

Η έκταση του νομού είναι 6.309 τετραγωνικά χιλιόμετρα και εκτείνεται από βορρά προς νότο σε μήκος 144,5 χιλιομέτρων, καθιστώντας τον έναν από τους πιο επιμήκεις γαλλικούς νομούς. Πρωτεύουσα του νομού, όπως επίσης και της διοικητικής περιοχής Οξιτανία, είναι η Τουλούζη, που βρίσκεται 588,36 χιλιόμετρα κατ'ευθεία γραμμή νοτιοδυτικά του Παρισιού.

Η περιοχή νότια του νομού είναι ορεινή, βρίσκεται στον ορεινό όγκο των Πυρηναίων, οροσειρά που υψώνεται στα νότια του νομού ως φυσικό σύνορο. Αυτή η οροσειρά, μήκους 22 μέτρων μέσα στο νομό, έχει πολλές κορυφές που ανέρχονται σε υψόμετρο άνω των 3.000 μέτρων. Η κορυφή Περντιγιέρ με ύψος 3.222 μέτρα είναι το υψηλότερο σημείο του νομού. Αυτή η ορεινή περιοχή ονομάζεται Λυσοναί και περιέχει αρκετές κοιλάδες όπως αυτή της Ο.

Ο νομός διασχίζεται από το ανώτερο ρεύμα του ποταμού Γαρούνα (Γκαρόν) που του δίνει το όνομά του. Το περίγραμμα του νομού ακολουθεί την κατεύθυνση του ποταμού. Ο ποταμός διασχίζει τα γαλλο-ισπανικά σύνορα μέσα από τον στενό αυχένα Πον-ντυ-Ρουά, που βρίσκεται σε υψόμετρο 580 μέτρων, διαρρέει τις κοινότητες Μοντρεζώ, Σαιν-Γκωντένς, Καζέρ, Μυρέ, το κέντρο της Τουλούζης και τη Γκρενάντ πριν εγκαταλείψει το νομό. Ο Γαρούνας διασχίζει το νομό σε μήκος περίπου 200 χιλιομέτρων. 

Από τα ανατολικά προς τα δυτικά ο νομός διασχίζεται σε μήκος 51 χιλιομέτρων από το Κανάλι του Μιντί που συναντά την πλευρική διώρυγα του ποταμού Γαρούνα στην Τουλούζη, κανάλια τα οποία λειτουργούν σαν ισθμός ανάμεσα στη Μεσόγειο και τον Ατλαντικό Ωκεανό.

Μια πρώτη πεδιάδα, στο νότο, εκτείνεται από το Μοντρεζώ έως το Σαιν-Μαρτορί, όπου ρέει ο ποταμός Γαρούνας.

Μεγάλη επιφάνεια του νομού, γύρω στα 89.000 εκτάρια, καταλαμβάνεται από δάση. Η ορεινή περιοχή αποτελείται κυρίως από δάση οξιάς, ενώ στην πεδιάδα και στους πρόποδες κυριαρχούν δάση από βελανιδιές και λεύκες. Τα μεγάλα δασικά συγκροτήματα βρίσκονται στα βουνά, αλλά υπάρχουν και αρκετά που καταλαμβάνουν την πεδιάδα, όπως το δάσος Μπουκόν, στα δυτικά της Τουλούζης. Στα βορειοανατολικά της Τουλούζης βρίσκεται το Μπυζέ, ένα άλλο σημαντικό δάσος, το οποίο εκτείνεται σε πάνω από 1.000 εκτάρια. Οι δασωμένες περιοχές με λεύκες και ιτιές κατά μήκος του ποταμού Γαρούνα παρέχουν ένα ποτάμιο οικοσύστημα που φιλοξενεί πολλά ζωικά και φυτικά είδη. Αυτές οι δασοσυστάδες ασφαλίζουν επίσης τις όχθες του ποταμού.

Το **κλίμα** του νομού Ωτ-Γκαρόν είναι εύκρατο με ωκεάνιες και μεσογειακές επιρροές, με μέτριους χειμώνες στην πεδιάδα και ψυχρότερο στο νότο, καθώς και ζεστά καλοκαίρια στην πεδιάδα, ακολουθούμενο από πολύ ηλιόλουστα φθινόπωρα. Η άνοιξη είναι βροχερή.

Ιστορία
-------

Δείτε επίσης: Οξιτανία, Κομητεία της Τουλούζης, Γασκώνη, και Λανγκντόκ
Ο νομός Ωτ-Γκαρόν είναι ένας από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790. Έως το 2016 ανήκε στην περιοχή Μιντί-Πυρηναία, η οποία συνενώθηκε με το Λανγκεντόκ-Ρουσιγιόν και πλέον αποτελούν τη νέα διοικητική περιοχή Οξιτανία.

Αρχικά, ο νομός ήταν μεγαλύτερος. Η μείωση της περιοχής του προέκυψε από αυτοκρατορικό διάταγμα της 21ης Νοεμβρίου 1808 και το οποίο ίδρυσε το βόρειο τμήμα του όμορου νομού Ταρν-ε-Γκαρόν. Ο νέος νομός, ο οποίος δημιουργήθηκε κατόπιν πιέσεων διαφόρων τοπικά ισχυρών πολιτικών, πήρε έδαφος από πέντε νομούς, συμπεριλαμβανομένου του νομού Ωτ-Γκαρόν. 

Ο νομός δεν αποτελούσε ιστορική περιοχή της Γαλλίας. Πρόκειται για διοικητική διαίρεση και σχηματίστηκε από τη συνένωση του δυτικού τμήματος της ιστορικής επαρχίας Λανγκεντόκ και της βορειοανατολικής Γασκώνης.

Οικονομία
---------

Έδρα της εταιρίας Airbus είναι η Τουλούζη
Σημαντικές οικονομικές δραστηριότητες του νομού είναι η βιομηχανία, η γεωργία, η κτηνοτροφία και ο τουρισμός. Το βόρειο τμήμα του νομού είναι πολύ αστικοποιημένο και πυκνό, κυρίως στην Τουλούζη και την αστική της περιοχή, όπου είναι συγκεντρωμένες οι βιομηχανικές μονάδες, ενώ ο νότος είναι πολύ πιο αγροτικός και αραιοκατοικημένος, κυρίως λόγω των Πυρηναίων.

### Βιομηχανία

Η οικονομία του νομού Ωτ-Γκαρόν βασίζεται στην αεροναυπηγική και τη διαστημική βιομηχανία. 

Η βιομηχανία στο νομό επικεντρώνεται κυρίως γύρω από τον πόλο της Τουλούζης, με την αεροναυπηγική και τη διαστημική σαν κύριους κλάδους. Η Τουλούζη είναι η έδρα της Airbus και άλλων κατασκευαστών όπως η εταιρεία ATR. Από το τέλος του 2010, το αστικό κέντρο της Τουλούζης φιλοξενεί επίσης την πανεπιστημιούπολη Oncopôle, η οποία συγκεντρώνει τη βιομηχανική φαρμακοβιομηχανία και την έρευνα σε ένα σύνολο.

Στην περιφέρεια της Τουλούζης υπάρχουν επίσης βιομηχανίες επεξεργασίας δέρματος, κλωστοϋφαντουργίες, βιομηχανία τροφίμων και άλλοι κλάδοι.

Το Σαιν-Μαρσέτ είναι είναι σημαντική πηγή τροφοδοσίας σε φυσικό αέριο.

### Γεωργία

Η γεωργία διαδραματίζει σημαντικό ρόλο στην οικονομία του νομού, κυρίως καλλιεργούνται δημητριακά, αραβόσιτος, οπωροκηπευτικά και αμπέλια, ιδιαίτερα στα ακραία βόρεια και νότια του νομού.

Διοικητική διαίρεση
-------------------

Θέση του νομού Ωτ-Γκαρόν στην Οξιτανία
Τα διαμερίσματα του νομού
Ο νομός Ωτ-Γκαρόν αποτελείται από 3 διοικητικά διαμερίσματα, 27 καντόνια και 587 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μυρέ | 6 | 126 | 220.791 | 1.630,34 | 135 | 311 |
| Σαιν-Γκωντάν | 3 | 235 | 77.444 | 2.145,43 | 36 | 312 |
| Τουλούζη | 21 | 225 | 1.049.948 | 2.538,91 | 414 | 313 |
| Σύνολο νομού | 27 | 586 | 1.348.183 | 6.314,68 | 213 | 31 |

### Πόλεις

Οι κάτοικοι του νομού Ωτ-Γκαρόν ονομάζονται *Ω-Γκαροναί*. Η μεγαλύτερη πληθυσμιακή συγκέντρωση βρίσκεται γύρω από την πρωτεύουσα Τουλούζη ενώ ο νότος του νομού είναι αρκετά αραιοκατοικημένος. Οι νέοι αντιπροσωπεύονται ικανοποιητικά με το 55% του πληθυσμού κάτω από την ηλικία των 40 ετών και από αυτούς, το 16% είναι ηλικίας μεταξύ 20 και 29 ετών. Αυτό συμβαίνει επειδή η Τουλούζη είναι πανεπιστημιακή πόλη.

Οι μεγαλύτερες πόλεις είναι:

| Κοινότητα | Πληθυσμός (2016) | Κοινότητα | Πληθυσμός (2016) |
| --- | --- | --- | --- |
| Τουλούζη | 475 438 | Κολομιέ | 38 716 |
| Τουρνφέιγ | 26 436 | Μυρέ | 25 207 |
| Μπλανιάκ | 24 288 | Πλαιζάνς-ντυ-Τους | 18 250 |
| Κυνιώ | 17 771 | Λ'Υνιόν | 11 660 |

Τουρισμός
---------

Τοποθεσίες ιστορικού και αρχιτεκτονικού ενδιαφέροντος είναι κατ' αρχάς η Τουλούζη, διάσημη για την ζωντανή ατμόσφαιρα που ελκύει οπαδούς της διασκέδασης, αλλά και για την Αναγεννησιακή αρχιτεκτονική με τον εντυπωσιακό αριθμό των αρχοντικών της, πραγματική ιστορική και αρχιτεκτονική κληρονομιά. Η συνοικία της Σαιν-Συπριάν χρονολογείται από τον Μεσαίωνα και όλες οι άλλες συνοικίες του κέντρου της χρονολογούνται από τον 17ο αιώνα.

Άλλα σημεία ενδιαφέροντος είναι το Σαιν-Μπερτράν-ντε-Κομίνζ, το Βαλκαμπρέρ, το Μοντρεζώ και το ορεινό θέρετρο Μπανιέρ-συρ-Λυσόν στα Πυρηναία, στα σύνορα με την Ισπανία.

Υπάρχουν επίσης αξιόλογα θρησκευτικά κτίρια: η βασιλική της Τουλούζης, ο καθεδρικός ναός της Σαιν-Μπερτράν-ντε-Κομμάνζ, η βασιλική Σαιν-Ζυστ του Βαλκαμπρέρ.

Στο ορεινό νότιο τμήμα γνωρίζει μεγάλη ανάπτυξη ο τουρισμός με 4 χιονοδρομικά κέντρα : 

* Περαγκύντ (1 600 - 2 450 υψόμετρο), με 55 χιλιόμετρα πίστες
* Λυσόν-Συπερμπανιέρ (1 440 - 2 260 υψόμετρο), με 30 χιλιόμετρα πίστες
* Λε Μουρτί (1 380 m - 1 816 υψόμετρο), με 22 χιλιόμετρα πίστες
* Μπουρ-ντ'Ειγ (1 350 m - 1 500 υψόμετρο)

* Αξιοθέατα στο νομό Ωτ-Γκαρόν
* Το αβαείο της ΜπουλμπόνΤο αβαείο της Μπουλμπόν
* Ο πύργος του ΛωναγκέΟ πύργος του Λωναγκέ
* Γαλατο-ρωμαϊκή βίλα στο ΜονμωράνΓαλατο-ρωμαϊκή βίλα στο Μονμωράν
* Ο πύργος της Βαλμιράντ στο ΜοντρεζώΟ πύργος της Βαλμιράντ στο Μοντρεζώ
* Σπίτια του 14ου αιώνα στο Ριέ-ΒολβέστρΣπίτια του 14ου αιώνα στο Ριέ-Βολβέστρ
* Τμήμα των τειχών με πηγάδι, Σαιν-Φελίξ-ΛωραγκαίΤμήμα των τειχών με πηγάδι, Σαιν-Φελίξ-Λωραγκαί
* Χιονοδρομικό κέντρο ΠεραγκύντΧιονοδρομικό κέντρο Περαγκύντ

Εξωτερικοί σύνδεσμοι
--------------------

Επίσημη σελίδα του νομού Ωτ-Γκαρόν Αρχειοθετήθηκε 2017-06-20 στο Wayback Machine. (γαλλικά)

Η σελίδα του Νομαρχιακού Συμβουλίου (γαλλικά)

Παραπομπές
----------

1. ↑  (Γαλλικά) Coste, Émilie (25 Οκτωβρίου 2018). «Un nouveau préfet pour la région Auvergne-Rhône-Alpes». *acteurspublics.com*. Ανακτήθηκε στις 25 Οκτωβρίου 2018.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «distance.to/Paris/Toulouse».
4. ↑  *La Haute-Garonne, encyclopédie illustrée*, Hervé Martin et Alain Zambeaux, éditions Privat, septembre 2002, (ISBN 978-2-7089-5811-1), page 120
5. ↑ . «oncopole-toulouse».
6. ↑ . «peyragudes». Αρχειοθετήθηκε από το πρωτότυπο στις 14 Μαΐου 2019.
7. ↑ . «luchon-superbagneres». Αρχειοθετήθηκε από το πρωτότυπο στις 29 Μαΐου 2019.
8. ↑ . «mourtis».
9. ↑ . «stationdebourgdoueil». Αρχειοθετήθηκε από το πρωτότυπο στις 22 Απριλίου 2019.

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155932452
* LCCN: n80009763
* GND: 4288639-9
* SUDOC: 026385120
* BNF: cb11864273n (data)

 |

 |